గురుగావ్: మారుతీ ఫ్యాక్టరీలో 2012లో చెలరేగిన హింసాకాండ కేసులో 13 మందికి జీవిత ఖైదు విధిస్తూ హర్యానాలోని గురుగావ్ సెషన్స్ కోర్టు శనివారంనాడు తీర్పు ఇచ్చింది. మరో నలుగురికి ఐదేళ్ల జైలు విధించింది. తక్కిన 14 మందికి ఇప్పటి వరకూ అనుభవించిన కారాగారవాసాన్ని శిక్షగా పరిగణించింది. కేసు తుది వాదోపవాదాల సందర్భంగా ఈ కేసులో నిందితులైన 13 మందికి మరణశిక్ష విధించాలని ప్రాసిక్యూషన్ వాదన వినిపించింది. మనెసార్లోని మారుతి ఫ్యాక్టరీలో 2012లో హింసాకాండ చెలరేగడంతో ఫ్యాక్టరీ మేనేజర్ మృతిచెందగా, 100 మంది వరకూ గాయపడ్డారు. ఈ కేసులో 31 మంది వర్కర్లను మార్చి 10వ తేదీన కోర్టు  దోషులుగా నిర్దారించింది. చార్జిషీటులో పేర్కొన్న 117 మంది కార్మికులను సాక్ష్యాలు లేనందున నిర్దోషులుగా విడిచిపెట్టింది.
gurugao: maarutii factorylo 2012loo chelaregina himsakanda kesulo 13 mandiki jeevita khaidu vidhistuu haryaanaaloni gurugao seshans kortu sanivaaramnaadu teerpu ichindi. maro naluguriki aidella jailu vidhinchindi. takkina 14 mandiki ippati varakuu anubhavinchina karagaravasanni shikshagaa pariganinchindi. kesu tudi vaadopavaadaala sandarbhamgaa ee kesulo ninditulaina 13 mandiki maranasiksha vidhinchaalani prosicution vaadana vinipinchindi. manesaarloni maaruti factorylo 2012loo himsakanda chelaregadamto factory manager mruthichendagaa, 100 mandi varakuu gayapaddaru. ee kesulo 31 mandi varkarlanu marchi 10va tedeena kortu  doshulugaa nirdaarinchindi. chaarjisheetulo perkonna 117 mandi kaarmikulanu saakshyaalu lenanduna nirdoshulugaa vidichipettindi.